钦定古今图书集成/明伦汇编/闺媛典/第250卷 > 周期化妻章氏
## 钦定古今图书集成/明伦汇编/闺媛典/第250卷 > 周期化妻章氏

按南昌郡乘章氏，宁州诸生周期化妻。夫亡，章年二
十五，剪发纳棺，抚遗腹子希夔终老。

===周廷轨妻王氏===按《新建县志》：“王氏，周廷轨妻。姑病笃，氏刲股救之。未
几，廷轨病，复刲股以进。及亡，氏年二十四，子士贡方
襁褓，诸父利其产，欲夺其志，王痛哭曰：‘恨不早从地
下耳，岂忍有他？但亡夫遗产无几，悉以相付，则藐孤
衣食无出’。”诸父惭退，寻出所积婚配诸侄，抚宗女数
人。病革，士贡亦刲股愈之。卒年八十六。崇祯间，学使
旌之。